ai4bharat/Pralekha huggingface dataset:
મંત્રીમંડળ
મંત્રીમંડળે સફાઈ કર્મચારી માટેના રાષ્ટ્રીય કમિશનમાં ઉપાધ્યક્ષ અને સભ્યની એક-એક બેઠકના નિર્માણની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે સફાઈ કર્મચારીઓ માટેના રાષ્ટ્રીય કમિશનમાં ઉપાધ્યક્ષ અને સભ્ય માટેની એક-એક બેઠકનું નિર્માણ કરવાની મંજુરી આપી દીધી છે.
આ નિર્ણય પાછળનો ઉદ્દેશ્ય કમિશનની કામગીરીને સુધારવાનો અને લક્ષિત જૂથના કલ્યાણ અને વિકાસ માટેના ઈચ્છિત ધ્યેયને પૂર્ણ કરવાનો છે.
પૃષ્ઠભૂમિ:
સફાઈ કર્મચારીઓ માટેનું રાષ્ટ્રીય કમિશન સફાઈ કર્મચારીઓ અને માથે મેલું ઉપાડનારાઓ, આ બંનેના કલ્યાણ માટે કામ કરે છે. યોગ્ય દરજ્જાની સુવિધાઓ અને સફાઈ કર્મચારીઓ માટે તકોમાં અસમાનતાને દૂર કરવા પ્રત્યે કામ કરવા માટે તેનું નિર્માણ કરવામાં આવ્યું છે અને નિર્ધારિત સમય મર્યાદાની અંદર પસંદ કરવામાં આવેલ તમામ મેલું ઉપાડનારાઓના પુનર્વસનની બાહેંધરી આપવામાં તેની મહત્વની ભૂમિકા છે. મેલું ઉપાડનારાઓ તરીકે રોજગારી આપવા પર પ્રતિબંધ અને તેમના પુનર્વસન કાયદો 2013ના વિભાગ 31 અંતર્ગત કમિશને નીચે મુજબના કાર્યો કરવાના છે:
- કાયદાના અમલીકરણની દેખરેખ રાખવી
- કાયદાની જોગવાઈના ઉલ્લંઘનના સંદર્ભમાં થયેલ ફરિયાદોની તપાસ કરવી
- કાયદાના અસરકારક અમલીકરણ માટે કેન્દ્ર અને રાજ્ય સરકારોને સલાહ આપવી
NP/J.Khunt/GP/RP
(Visitor Counter : 91
આઈએફએસસી ઓથોરિટી
પ્રધાનમંત્રી શ્રી નરેન્દ્ર મોદી 29 જુલાઈ, 2022ના રોજ ગિફ્ટ ઈન્ટરનેશનલ ફાઈનાન્શિયલ સર્વિસ સેન્ટરની મુલાકાત લેશે
પ્રધાનમંત્રી શ્રી નરેન્દ્ર મોદી 29 જુલાઈ, 2022ના રોજ ગુજરાત ઈન્ટરનેશનલ ફાઈનાન્સ ટેક-સિટી , ભારતના પ્રથમ ઈન્ટરનેશનલ ફાઈનાન્સિયલ સર્વિસિસ સેન્ટર ની મુલાકાત લેશે.
આ પ્રસંગે ગુજરાતના મુખ્યમંત્રી શ્રી ભૂપેન્દ્ર પટેલ , શ્રી અમિત શાહ, કેન્દ્રીય ગૃહ અને સહકારિતા મંત્રી: શ્રીમતી નિર્મલા સીતારમણ, કેન્દ્રીય નાણા અને કોર્પોરેટ બાબતોના પ્રધાન; કેન્દ્રીય નાણા રાજ્ય મંત્રી શ્રી પંકજ ચૌધરી અને ડો. ભાગવત કિશનરાવ કરાડ પણ ઉપસ્થિત રહેશે..
પ્રધાનમંત્રી, તેમની મુલાકાત દરમિયાન, ભારતમાં આંતરરાષ્ટ્રીય નાણાકીય સેવા કેન્દ્રો માં નાણાકીય ઉત્પાદનો, નાણાકીય સેવાઓ અને નાણાકીય સંસ્થાઓના વિકાસ અને નિયમન માટે એકીકૃત નિયમનકાર, ઇન્ટરનેશનલ ફાઇનાન્શિયલ સર્વિસિસ સેન્ટર્સ ઓથોરિટી ના મુખ્યાલયની ઇમારતનો શિલાન્યાસ કરશે. . IFSCAના મુખ્ય મથકની ઇમારતને આઇકોનિક સ્ટ્રક્ચર તરીકે પરિકલ્પના કરવામાં આવી છે, જે અગ્રણી આંતરરાષ્ટ્રીય નાણાકીય કેન્દ્ર તરીકે GIFT-IFSCની વધતી જતી વિશેષતા અને કદને પ્રતિબિંબિત કરે છે.
પ્રધાનમંત્રી GIFT-IFSCમાં ભારતનું પ્રથમ ઇન્ટરનેશનલ બુલિયન એક્સચેન્જ, ઇન્ડિયા ઇન્ટરનેશનલ બુલિયન એક્સચેન્જ  લોન્ચ કરશે. IIBX ભારતમાં સોનાના નાણાકીયકરણને વેગ આપવા ઉપરાંત જવાબદાર સોર્સિંગ અને ગુણવત્તાની ખાતરી સાથે કાર્યક્ષમ ભાવ શોધની સુવિધા આપશે. આનાથી ભારત વૈશ્વિક બુલિયન માર્કેટમાં તેનું યોગ્ય સ્થાન મેળવવા અને વૈશ્વિક મૂલ્ય શૃંખલાને અખંડિતતા અને ગુણવત્તા સાથે સેવા આપવા માટે સશક્ત બનશે. આ મુખ્ય ઉપભોક્તા તરીકે વૈશ્વિક બુલિયનના ભાવને પ્રભાવિત કરવામાં ભારતને સક્ષમ બનાવવા માટે ભારત સરકારની પ્રતિબદ્ધતાને પણ પુનઃ લાગુ કરે છે.
પ્રદાનમંત્રી NSE IFSC-SGX કનેક્ટનું પણ લોન્ચિંગ કરશે. આ કનેક્ટ હેઠળ, સિંગાપોર એક્સચેન્જ લિમિટેડ ના સભ્યો દ્વારા મૂકવામાં આવેલા NIFTY ડેરિવેટિવ્ઝ પરના તમામ ઓર્ડર્સ NSE-IFSC ઓર્ડર મેચિંગ અને ટ્રેડિંગ પ્લેટફોર્મ પર રૂટ કરવામાં આવશે અને મેચ કરવામાં આવશે. આ કનેક્ટ GIFT-IFSC પર ડેરિવેટિવ માર્કેટ્સમાં તરલતાને વધુ ઊંડું કરશે, વધુ આંતરરાષ્ટ્રીય સહભાગીઓને લાવશે અને GIFT-IFSCમાં નાણાકીય ઇકોસિસ્ટમ પર હકારાત્મક અસર કરશે. ભારતમાંથી બ્રોકર-ડીલર્સ અને સમગ્ર આંતરરાષ્ટ્રીય અધિકારક્ષેત્રોમાં કનેક્ટ દ્વારા ડેરિવેટિવ્ઝના વેપાર માટે મોટી સંખ્યામાં ભાગ લેવાની અપેક્ષા છે.
પ્રધાનમંત્રીની મુલાકાત દરમિયાન અન્ય કેટલીક મહત્વની જાહેરાતો પણ કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
પ્રધાનમંત્રીનું કાર્યાલય
પ્રધાનમંત્રીએ વિદ્યાવાચસ્પતિ બન્નન્જય ગોવિંદાચાર્યના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ વિદ્યાવાચસ્પતિ બન્નન્જય ગોવિંદાચાર્યના અવસાન અંગે દુઃખ વ્યક્ત કર્યું છે.
એક ટવીટમાં પ્રધાનમંત્રીએ કહ્યું હતું કે, "વિદ્યાવાચસ્પતિ બન્નન્જય ગોવિંદાચાર્ય જીને સાહિત્યમાં તેમના મહાન યોગદાન માટે યાદ કરવામાં આવશે. સંસ્કૃત અને કન્નડ પ્રત્યેનો તેમનો જુસ્સો પ્રશંસનીય હતો. તેમના કાર્યો ભાવિ પેઢીઓને પ્રભાવિત કરતા રહેશે. તેમના અવસાનથી દુઃખ થયું. તેમના પરિવારજનો પ્રત્યે સંવેદના વ્યક્ત કરું છું. ઓમ શાંતિ. "
Vidyavachaspati Bannanje Govindacharya Ji will be remembered for his great contributions to literature. His passion towards Sanskrit and Kannada were admirable. His works will continue influencing the future generations. Pained by his demise. Condolences to his family. Om Shanti.
— Narendra Modi  December 13, 2020
SD/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 210.82 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 23,50,665 ડોઝ આપવામાં આવ્યા
- ભારતમાં સક્રિય કેસનું ભારણ 94,047 થયું
- સક્રિય કેસનું ભારણ હાલમાં 0.21% છે
- સાજા થવાનો દર હાલમાં 98.60% નોંધાયો
- છેલ્લા 24 કલાકમાં 13,084 દર્દીઓ સાજા થયા, કુલ વધીને 4,37,57,385 દર્દીઓ સાજા થયા
- છેલ્લા 24 કલાકમાં ભારતમાં 10,725 નવા કેસ નોંધાયા
- દૈનિક પોઝિટિવીટી દર 2.73% પહોંચ્યો
- સાપ્તાહિક પોઝિટિવીટી દર હાલમાં 3.20% છે
- કુલ 88.39 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,92,837 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
મંત્રીમંડળ
મંત્રીમંડળે બેવડા કરવેરા નિવારવા માટે ભારત અને ચીલી વચ્ચે પ્રોટોકોલ અને સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ભારત સરકાર અને ચીલી સરકાર વચ્ચે કરવેરા અને આવક ઉપર બેવડા કર અને નાણાકિય ભારણ ભરપાઇ કરવાની સ્થિતિ નાબૂદ કરવા માટે કરવામાં આવેલા પ્રોટોકોલ અને કરાર ને મંજૂરી આપવામાં આવી છે.
મહત્વની અસર:
આ ડીટીટીએના કારણે કરવેરાનુ બેવડુ ભારણ દૂર કરવામાં મદદ મળશે અને સમજૂતી કરાર મારફતે બંને દેશો વચ્ચે કર અધિકારની સ્પષ્ટ ફાળવણી થશે તથા બંને દેશોના રોકાણકારો અને વિવિધ વ્યવસાયો માટે કરવેરાની નિશ્ચિતતા ઉપલબ્ધ થશે ઉપરાંત સ્રોત દેશ પર વ્યજ, રોયલ્ટી અને તકનીકી સેવાનું ચોક્કસ વેતન નક્કી થશે. આ કરાર અને પ્રોટોકોલનાં અમલથી જી-20, ઓઈસીડી આધારિત લઘુત્તમ ધોરણો તથા અન્ય ભલામણો તથા પ્રોજેકટનો નફો તબદીલ કરવા અંગેનાં ધોરણોનો અમલ થશે. પ્રાસ્તાવિક પાઠ, ઉપરાંત કરારમાં પ્રિન્સિપલ પર્પઝ ટેસ્ટ, નિંદા વિરોધી સામાન્ય જોગવાઈઓની સાથે સાથે બીઈપીએસ પ્રોજેકટ અનુસાર લાભના મર્યાદિતપણા અંગે સરળ કલમનો સમાવેશ કરાયો છે, જેના પરિણામે કરવેરાની વ્યુહરચનાઓ પર અંકુશ થઈ શકશે તથા કરવેરાના કાયદાઓ વચ્ચે રહેલી ઉણપો તથા વિસંગતાતા દૂર થઈ શકશે.
અમલીકરણની વ્યુહરચના અને લક્ષ્યાંકો:
કેબિનેટની મંજૂરી પછી કરાર અને પ્રોટોકોલ અમલમાં લાવવા અંગે જરૂરી ઔપચારિકતાઓ પૂર્ણ કરવામાં આવશે. અમલીકરણ પર મંત્રાલય નજર રાખશે.
DK/DS/GP/RP
(Visitor Counter : 87
નીતિ આયોગ
મંત્રીમંડળે અટલ ઇનોવેશન મિશનની મુદત લંબાવવાની મંજૂરી આપી
10,000 અટલ ટિંકરિંગ લેબ; 101 અટલ ઇન્ક્યુબેશન કેન્દ્રો; 50 અટલ સામુદાયિક ઇનોવેશન કેન્દ્રોની સ્થાપના કરવામાં આવશે
200 સ્ટાર્ટઅપને અટલ ન્યૂ ઇન્ડિયા ચેલેન્જીસ દ્વારા સહકાર આપવામાં આવશે
રૂપિયા 2000 કરોડ કરતાં વધારે ખર્ચ કરવામાં આવશે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા અટલ ઇનોવેશન મિશન ની મુદત માર્ચ 2023 સુધી લંબાવવા માટે મંજૂરી આપવામાં આવી છે. AIM દેશમાં આવિષ્કારની સંસ્કૃતિના વિકાસ અને ઉદ્યમશીલતાની ઇકો-સિસ્ટમના સર્જનના તેના ઉદ્દેશિત લક્ષ્ય પર કામ કરવાનું ચાલુ રાખશે.
AIM દ્વારા પ્રાપ્ત કરવાના હોય તેવા ઉદ્દેશિત લક્ષ્યો આ મુજબ છે:
- 10,000 અટલ ટિંકરિંગ લેબ ની સ્થાપના કરવી,
- 101 અટલ ઇન્ક્યુબેશન કેન્દ્રો ની સ્થાપના કરવી,
- 50 અટલ સામુદાયિક ઇનોવેશન કેન્દ્રો ની સ્થાપના કરવી અને
- 200 સ્ટાર્ટઅપને અટલ ન્યૂ ઇન્ડિયા ચેલેન્જીસ દ્વારા સહકાર આપવો.
આ તમામ પ્રકારની સ્થાપના કરવામાં અને લાભાર્થીઓને સહકાર આપવા માટે કુલ રૂપિયા 2000 કરોડ કરતાં વધારે અંદાજપત્રીય ખર્ચ કરવામાં આવશે.
નીતિ આયોગ હેઠળ, આદરણીય નાણાં મંત્રી દ્વારા 2015ના અંદાજપત્રના ભાષણમાં કરવામાં આવેલી ઘોષણાને અનુરૂપ આ મિશન શરૂ કરવામાં આવ્યું હતું. AIMના ઉદ્દેશ્યોમાં શાળા, યુનિવર્સિટી, સંશોધન સંસ્થાઓ, MSME અને ઉદ્યોગ સ્તરે હસ્તક્ષેપ કરીને સમગ્ર દેશમાં આવિષ્કાર અને ઉદ્યમશીલતાની ઇકોસિસ્ટમનું સર્જન કરવાનું અને તેને પ્રોત્સાહન આપવાનું કાર્ય સામેલ છે. AIM દ્વારા ઇન્ફ્રાસ્ટ્રક્ચર નિર્માણ અને સંસ્થાના નિર્માણ, બંને પર ધ્યાન કેન્દ્રિત કરવામં આવ્યું છે. આ દૃશ્ટાંતો પરથી સ્પષ્ટ થાય છે કે, AIM દ્વારા રાષ્ટ્રીય અને વૈશ્વિક સ્તરે આવિષ્કાર ઇકોસિસ્ટમને એકીકૃત કરવા પર કામ કરવામાં આવ્યું છે:
- AIM દ્વારા વિવિધ આંતરરાષ્ટ્રીય એજન્સીઓ સાથે દ્વિપક્ષીય સંબંધો સ્થાપિત કરવામાં આવ્યા છે જેથી આવિષ્કાર અને ઉદ્યમશીલતામાં તાલમેલપૂર્ણ સહયોગનું નિર્માણ કરી શકાય, જેમ કે, રશિયા સાથે AIM – SIRIUS વિદ્યાર્થી આવિષ્કાર વિનિમય કાર્યક્રમ, ડેન્માર્ક સાથે AIM – ICDK  જળ ચેલેન્જ, ઑસ્ટ્રેલિયા સાથે IACE  વગેરે તેમાં સામેલ છે.
- ભારત અને સિંગાપોર વચ્ચે યોજવામાં આવેલી આવિષ્કાર સ્ટાર્ટઅપ સમિટ InSpreneur ને સફળ બનાવવામાં AIMની ભૂમિકા મુખ્ય રહી હતી.
- AIM દ્વારા સંરક્ષણ આવિષ્કાર સંગઠનની રચના કરવા માટે સંરક્ષણ મંત્રાલય સાથે ભાગીદારી કરવામાં આવી છે જે સંરક્ષણ ક્ષેત્રમાં આવિષ્કાર અને ખરીદીને આગળ ધપાવે છે.
પાછલા વર્ષોના સમયગાળા દરમિયાન, AIM દ્વારા આખા દેશમાં આવિષ્કારની પ્રવૃત્તિઓને એકીકૃત કરવા માટે સંસ્થાકીય વ્યવસ્થાતંત્ર પૂરું પાડવાનું કામ કરવામાં આવ્યું છે. પોતાના કાર્યક્રમો દ્વારા, તેણે લાખો શાળાના બાળકોમાં આવિષ્કારની ભાવના ઉભી કરી છે. AIM સમર્થિત સ્ટાર્ટઅપ્સે સરકારી અને ખાનગી ઇક્વિટી રોકાણકારો પાસેથી રૂપિયા 2000 કરોડ કરતાં વધારે રકમ એકઠી કરી છે અને હજારો રોજગારીઓનું સર્જન કર્યું છે. AIM દ્વારા રાષ્ટ્રીય હિતના મુદ્દાઓ પર અનેક ઇનોવેશન ચેલેન્જનો પણ અમલ કરવામાં આવ્યો છે. AIMના તમામ કાર્યક્રમો સાથે મળીને 34 રાજ્યો અને કેન્દ્રશાસિત પ્રદેશોને આવરી લે છે. આ કાર્યક્રમમાં ઇનોવેશન ઇકોસિસ્ટમમાં વધુને વધુ સહભાગિતાને પ્રેરણા આપીને ભારતના વસ્તી વિષયક ડિવિડન્ડનો લાભ ઉઠાવવાનું લક્ષ્ય છે.
AIMની કામગીરી ચાલુ રાખવા માટે મંત્રીમંડળ દ્વારા મંજૂરી આપવામાં આવી હોવાથી, હવે તેમના પર વધુ એવી સહિયારી આવિષ્કારની ઇકોસિસ્ટમનું સર્જન કરવાની જવાબદારી આવી છે જ્યાં આવિષ્કાર અને ઉદ્યમશીલતામાં જોડાવાનું વધુ સરળ બની જાય.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 142
પ્રધાનમંત્રીનું કાર્યાલય
પ્રધાનમંત્રીએ હિન્દી ફિલ્મોના સંવાદો સાથે હિન્દી દિવસની ઉજવણી કરવા માટે ઈઝરાયેલના દૂતાવાસની પ્રશંસા કરી
પ્રધાનમંત્રી શ્રી નરેન્દ્ર મોદીએ હિન્દી ફિલ્મોના પ્રસિદ્ધ સંવાદો દ્વારા ઇઝરાયલના દૂતાવાસની હિન્દી દિવસની ઉજવણીની પ્રશંસા કરી છે. પ્રધાનમંત્રીએ કહ્યું કે દૂતાવાસનો પ્રયાસ જબરજસ્ત છે.
પ્રધાનમંત્રીએ X પર પોસ્ટ કર્યું
“પરંપરા, પ્રતિષ્ઠા, શિસ્ત… આ ઈઝરાયેલ એમ્બેસીના ત્રણ આધારસ્તંભ છે.
ભારતીય ફિલ્મોના સંવાદો દ્વારા હિન્દીને લગતા ઇઝરાયલી દૂતાવાસનો આ પ્રયાસ જબરજસ્ત છે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શેખ સબાહ અલ-ખાલિદ અલ-હમદ અલ-સબાહને કુવૈતના પ્રધાનમંત્રી પદે ફરીથી નિમણૂક થવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ શેખ સબાહ અલ-ખાલિદ અલ-હમદ અલ-સબાહને કુવૈતના પ્રધાનમંત્રી પદે ફરીથી નિમણૂક થવા બદલ અભિનંદન આપ્યા છે.
શ્રેણીબદ્ધ ટ્વીટમાં શ્રી મોદીએ કહ્યું કે 5 ડિસેમ્બરે સફળ રાષ્ટ્રીય વિધાનસભાની ચૂંટણી બાદ શેખ સબાહ અલ-ખાલિદ અલ-હમદ અલ-સબાહને કુવૈતના પ્રધાનમંત્રી પદે ફરીથી નિમણૂક થવા બદલ હાર્દિક અભિનંદન અને શુભકામનાઓ.
મને વિશ્વાસ છે કે કુવૈત રાજ્યના અમીર મહામહિમ શેખ નવાફ અલ-અહમદ અલ-જબીર અલ-સબાહના સ્વપ્નદ્રષ્ટા નેતૃત્વ હેઠળ આપણા ઉત્તમ દ્વિપક્ષીય સંબંધો વિસ્તૃત અને વિકસિત થશે."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 197.95 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 1,11,711 થયું
સક્રિય કેસનું ભારણ હાલમાં 0.26% છે
સાજા થવાનો દર હાલમાં 98.54% નોંધાયો
છેલ્લા 24 કલાકમાં 13,929 દર્દીઓ સાજા થયા, કુલ વધીને 4,28,65,519 દર્દીઓ સાજા થયા
છેલ્લા 24 કલાકમાં ભારતમાં 16,103 નવા કેસ નોંધાયા
દૈનિક પોઝિટિવીટી દર 4.27% પહોંચ્યો
સાપ્તાહિક પોઝિટિવીટી દર હાલમાં 3.81% છે
કુલ 86.36 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,76,720 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 114
પ્રધાનમંત્રીનું કાર્યાલય
સંસદમાં બજેટ સત્ર પૂર્વે પ્રધાનમંત્રી મોદીનું નિવેદન
નમસ્તે મિત્રો,
આ દાયકાનું આ પ્રથમ સત્ર આજથી શરૂ થઈ રહ્યું છે. આ દાયકો ભારતના ઉજ્જવળ ભવિષ્ય માટે ખૂબ મહત્વનો છે. અને તેથી જ પ્રારંભથી જ આઝાદીના પ્રેમીઓએ જે સ્વપ્ન જોયા હતા તે સ્વપ્નોને, તે સંકલ્પોને ગતિ સાથે સિદ્ધ કરવાની આ સુવર્ણ તક હવે દેશ પાસે આવી છે. આ દાયકાનો સંપૂર્ણ ઉપયોગ થવો જોઈએ અને તેથી આ સત્રમાં આ સમગ્ર દાયકાને ધ્યાનમાં રાખીને ચર્ચાઓ થવી જોઈએ, તમામ પ્રકારના વિચારોની રજૂઆત અને શ્રેષ્ઠ મંથનમાંથી શ્રેષ્ઠ અમૃત મળે, તે આ દેશની અપેક્ષાઓ છે.
મને વિશ્વાસ છે કે જે આશા અને અપેક્ષા સાથે દેશના લોકોએ સંસદમાં આપણને સૌને મોકલ્યા છે, આપણે લોકશાહીની તમામ મર્યાદાઓને અનુસરીને સંસદના આ પવિત્ર સ્થાનનો પૂરો ઉપયોગ કરીશું, અને લોકોની આકાંક્ષાઓ પૂરી કરવા માટે આપણા યોગદાનમાં પાછળ રહીશું નહીં, તેનો મને પૂર્ણ વિશ્વાસ છે. બધા સાંસદો આ સત્રને વધુ સારું બનાવશે, એવો મને પૂર્ણ વિશ્વાસ છે.
આ બજેટ સત્ર પણ છે. જોકે સંભવત: ભારતના ઇતિહાસમાં પહેલીવાર એવું બન્યું છે કે 2020માં આપણને એક નહીં, નાણાં પ્રધાનને એક અલગ પેકેજ તરીકે ચાર-પાંચ મિનિ બજેટ આપવા પડ્યા. એટલે કે 2020, એક રીતે મિનિ બજેટનું ચક્ર સતત ચાલતું રહ્યું. અને તેથી આ બજેટ પણ તે ચાર-પાંચ બજેટ્સની શ્રેણીમાં જ જોવામાં આવશે, તેનો મને પૂર્ણ વિશ્વાસ છે.
આજે ફરી એકવાર માનનીય રાષ્ટ્રપતિના માર્ગદર્શન હેઠળ બંને ગૃહોના તમામ સાંસદો સાથે મળીને તેમનો સંદેશ આગળ વધારવા કટિબદ્ધ છે, પ્રયત્નશીલ છે.
ખૂબ ખૂબ આભાર.
SD/GP
(
પ્રધાનમંત્રીનું કાર્યાલય
પ્રધાનમંત્રીએ વિશ્વ સાયકલ દિવસ પર મહાત્મા ગાંધીની તસવીર શેર કરી
લાઈફસ્ટાઈલ ફોર એન્વાયરમેન્ટ ની વિભાવનાનો ઉલ્લેખ કરતા પ્રધાનમંત્રી શ્રી નરેન્દ્ર મોદીએ મહાત્મા ગાંધીની સાઈકલ ચલાવતા તસવીર શેર કરી છે. આજે વિશ્વ સાયકલ દિવસ છે.
પ્રધાનમંત્રીએ ટ્વીટ કર્યું;
"પર્યાવરણ માટે જીવનશૈલી .
આજે વિશ્વ સાયકલ દિવસ છે અને ટકાઉ અને સ્વસ્થ જીવનશૈલી જીવવા માટે પ્રેરણા લેવા મહાત્મા ગાંધીથી વધુ શ્રેષ્ઠ કોણ હોઈ શકે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
નવી બુલેટ ટ્રેન કોરિડોર
રેલવે મંત્રાલયે નીચેના હાઇ સ્પીડ રેલ કોરિડોર માટે સર્વેક્ષણ હાથ ધરવાનું અને વિગતવાર પ્રોજેક્ટ રિપોર્ટ્સ  તૈયાર કરવાનું નક્કી કર્યું છે:-
1. દિલ્હી-વારાણસી
2. મુંબઈ-નાગપુર
3. દિલ્હી-અમદાવાદ
4. મુંબઈ-હૈદરાબાદ
5. ચેન્નાઈ-બેંગલુરુ-મૈસુર.
6. વારાણસી-હાવડા
7. દિલ્હી-અમૃતસર
ઉપરોક્ત હાઇ સ્પીડ કોરિડોરમાંથી એક પણ મંજૂર કરવામાં આવ્યો નથી.
આ માહિતી રેલવે, સંચાર અને ઈલેક્ટ્રોનિક અને ઈન્ફોર્મેશન ટેકનોલોજી મંત્રી શ્રી અશ્વિની વૈષ્ણવે આજે રાજ્યસભામાં એક પ્રશ્નના લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 241
પ્રધાનમંત્રીનું કાર્યાલય
પ્રધાનમંત્રી વાઇબ્રન્ટ ગુજરાત સમિટ 2019 માટે આવતીકાલે ગુજરાતની મુલાકાત લેશે
ગાંધીનગરમાં વાઇબ્રન્ટ ગુજરાત ગ્લોબલ ટ્રેડ શોનું ઉદઘાટન કરશે
અમદાવાદમાં સરદાર વલ્લભભાઈ પટેલ ઇન્સ્ટિટ્યુટ ઑફ મેડિકલ સાયન્સનું ઉદઘાટન કરશે
પ્રધાનમંત્રી આવતીકાલે અમદાવાદ શોપિંગ ફેસ્ટીવલ 2019નું ઉદઘાટન કરશે
18મી જાન્યુઆરીના રોજ પ્રધાનમંત્રી વાઇબ્રન્ટ ગુજરાતની 9નાં સંસ્કરણનું ઉદઘાટન કરશે
19મી જાન્યુઆરી, 2019ના રોજ પ્રધાનમંત્રી હઝીરા, સિલવાસા અને મુંબઈની મુલાકાત લેશે
પ્રધાનમંત્રી શ્રી નરેન્દ્ર મોદી આવતીકાલે 17મી જાન્યુઆરી 2019થી શરુ થતી ત્રણ દિવસની ગુજરાતની મુલાકાતે આવશે. આ સમયગાળા દરમિયાન તેઓ ગાંધીનગર, અમદાવાદ અને હજીરાની મુલાકાત લેશે.
આવતીકાલે તેમની મુલાકાતના પ્રથમ દિવસે ગાંધીનગરમાં મહાત્મા મંદિર, પ્રદર્શન કમ કન્વેન્શન સેન્ટર ખાતે પ્રધાનમંત્રી વાઇબ્રન્ટ ગુજરાત ગ્લોબલ ટ્રેડ શોનું ઉદઘાટન કરશે. એક છત્ર હેઠળ અહિં 25 કરતા વધુ ઔદ્યોગિક અને વ્યાપારી ક્ષેત્રોનું પ્રદર્શન કરવામાં આવશે.
સાંજના સમયે તેઓ અમદાવાદમાં સરદાર પટેલ ઇન્સ્ટિટયુટ ઑફ મેડીકલ સાયન્સ અને રીસર્ચનું ઉદઘાટન કરશે. આ સંસ્થાન, સુપર સ્પેશિયાલીટી જાહેર ક્ષેત્રની હોસ્પિટલ છે કે જે અમદાવાદ મ્યુનિસીપલ કોર્પોરેશન દ્વારા તૈયાર કરવામાં આવી છે અને તે તમામ આધુનિક સુવિધાઓથી સજ્જ છે જેમાં એર એમ્બ્યુલન્સનો પણ સમાવેશ થાય છે. 78 મીટર ઊંચું આ બાંધકામ એ કૌશલ્ય, વ્યાપ અને ગતિશીલતાના ખરૂ સંયોજન છે.
ડિજીટલ ઇન્ડિયાનાં જુસ્સાને ધ્યાનમાં રાખતા આ હોસ્પિટલ સંપૂર્ણપણે પેપરલેસ હશે. તે સામાન્ય માનવીની સેવા કરશે અને આયુષમાન ભારતના મહત્વાકાંક્ષી દ્રષ્ટિકોણને ટેકો આપશે.
પ્રધાનમંત્રી હોસ્પિટલની સુવિધાઓનું નિરીક્ષણ કરશે અને જનમેદનીને સંબોધન કરશે.
ત્યારબાદ સાંજે પ્રધાનમંત્રી દ્વારા અમદાવાદ શોપિંગ ફેસ્ટીવલ– 2019નું ઉદઘાટન કરવામાં આવશે. તેનું આયોજન વાઇબ્રન્ટ ગુજરાતની સમાંતરે જ કરવામાં આવી રહ્યું છે. પ્રધાનમંત્રી આ પ્રસંગે વાઇબ્રન્ટ ગુજરાત અમદાવાદ શોપિંગ ફેસ્ટીવલ મેસ્કોટનું પણ અનાવરણ કરશે. અમદાવાદ શોપિંગ ફેસ્ટીવલ 2019 એ ભારતમાં આ પ્રકારનો સૌપ્રથમ ઉત્સવ છે. તે શહેરના ઉદ્યોગકારોને તેમના ઉત્પાદનોને પ્રદર્શિત કરવાની તક આપશે.
આ પ્રસંગે પ્રધાનમંત્રી એકત્રિત થયેલ જનમેદનીને સંબોધન પણ કરશે.
બીજા દિવસે 18મી જાન્યુઆરી 2019ના રોજ પ્રધાનમંત્રી ગાંધીનગરમાં મહાત્મા મંદિર, એક્ઝીબીશન કમ કન્વેન્શન સેન્ટર ખાતે વાઇબ્રન્ટ ગુજરાતની 9મી શ્રેણીનું ઉદઘાટન કરશે. વાઇબ્રન્ટ ગુજરાત સમિટ એ પ્રધાનમંત્રી નરેન્દ્ર મોદી જ્યારે ગુજરાતના મુખ્યમંત્રી હતા ત્યારે તેમના દ્વારા 2003માં શરુ કરવામાં આવી હતી. તેનો ઉદ્દેશ્ય ગુજરાતને રોકાણ કરવા માટે પ્રાથમિક કક્ષાના રાજ્ય તરીકે સ્થાપિત કરવાનો હતો. આ સમિટ વૈશ્વિક સામાજિક આર્થિક વિકાસ, જ્ઞાન વહેંચણી અને અસરકારક ભાગીદારીની વહેંચણીના એજન્ડાઓ પર વિચાર મંથન કરવા માટેનું એક મંચ પૂરું પાડશે.
પ્રધાનમંત્રી 19મી જાન્યુઆરી 2019ના રોજ હજીરા ગન ફેક્ટરીની સ્થાપના કરવા માટે હજીરાની મુલાકાત લેશે.
હજીરાથી તે દાદરા નગર હવેલીમાં સિલવાસા જશે. તે ત્યાં વિવિધ વિકાસ કાર્યોનો શિલાન્યાસ અને ઉદઘાટન કરશે.
તેમની મુલાકાતના અંતિમ તબક્કામાં પ્રધાનમંત્રી 19મી જાન્યુઆરીના રોજ મુંબઈની મુલાકાતે જશે. તેઓ અહિં ભારતીય સિનેમાનાં રાષ્ટ્રીય સંગ્રહાલય ની નવી ઈમારતનું ઉદઘાટન કરશે.
RP
(Visitor Counter : 274
પ્રધાનમંત્રીનું કાર્યાલય
પ્રધાનમંત્રીએ બર્મિંગહામમાં 2022 CWGની શરૂઆતમાં ભારતીય ટુકડીને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ બર્મિંગહામમાં 2022 કોમનવેલ્થ ગેમ્સની શરૂઆતમાં ભારતીય ટુકડીને શુભકામનાઓ પાઠવી છે.
પ્રધાનમંત્રીએ ટ્વીટ કર્યું;
"બર્મિંગહામમાં 2022 CWGની શરૂઆતમાં ભારતીય ટુકડીને શુભકામનાઓ. મને વિશ્વાસ છે કે આપંણા એથ્લેટ્સ તેમનું શ્રેષ્ઠ પ્રદર્શન કરશે અને તેમના શાનદાર રમત પ્રદર્શન દ્વારા ભારતના લોકોને પ્રેરણા આપતા રહેશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રીશ્રી ડૉ.મનસુખ માંડવિયાએ 'સ્વસ્થ સબલ ભારત' કોન્ક્લેવનું વર્ચ્યુઅલ રીતે ઉદ્ઘાટન કર્યું
અંગદાનને લોકપ્રિય બનાવવા માટે 'જનભાગીદારી' પર ભાર
"અંગ દાનનો મુદ્દો આપણી સામાન્ય સમૃદ્ધિની પરંપરા સાથે અતૂટ રીતે જોડાયેલો છે"
કેન્દ્રીય સ્વાસ્થ્ય અને પરિવાર કલ્યાણ મંત્રીશ્રી, ડૉ. મનસુખ માંડવિયાએ આજે અહીં સિક્કિમના રાજ્યપાલ શ્રી ગંગા પ્રસાદની હાજરીમાં 'સ્વસ્થ સબલ ભારત' પરિષદનું ઉદ્ઘાટન કર્યું. કોન્ક્લેવનો ઉદ્દેશ્ય ભારતમાં શરીર-અંગ-આંખ દાનની વર્તમાન સ્થિતિ અંગે ચર્ચા કરવાનો અને આગળ આવી શકે તેવા પડકારોનો ઉકેલ શોધવાનો હતો.
કોન્ક્લેવના પ્રેક્ષકોને તેમના સંબોધનમાં, કેન્દ્રીય આરોગ્યમંત્રીશ્રીએ મીટિંગ પાછળના ઉમદા હેતુની પ્રશંસા કરીને શરૂઆત કરી. તેમણે ઉમેર્યું હતું કે "તે આપણી સાંસ્કૃતિક પરંપરામાં છે કે આપણે ફક્ત આપણા જ નહીં પરંતુ અન્યના ફાયદા વિશે વિચારીએ છીએ, અને અંગ દાનનો મુદ્દો આવા વિઝન સાથે જટિલ રીતે જોડાયેલો છે".
કેન્દ્રીય મંત્રીએ માનવતાના હેતુ માટે તેમના અંગોનું દાન કરવા લોકોને આગળ આવવા પ્રોત્સાહિત કરવા "જન ભાગીદારી" અથવા લોક ચળવળ પર ભાર મૂક્યો હતો. , તેમણે કહ્યું, “માત્ર સરકાર અથવા NGO માટે વ્યક્તિઓને અંગોનું દાન કરવા માટે સમજાવવું શક્ય નથી. અભિયાનને સફળ બનાવવા માટે જનઆંદોલન થવું જોઈએ.”
ડો. માંડવિયાએ દરેકને શરીર-અંગ-આંખ દાન પર રાષ્ટ્રીય જન-સંચાલિત ચળવળ તરફ કામ કરવા પ્રેરણા આપી. "મંત્રાલય તેના તમામ પ્રયાસોમાં અંગદાનના કારણને સમર્થન આપવા માટે પૂરા દિલથી પ્રતિબદ્ધ છે," તેમણે ઉમેર્યું.
શ્રી આલોક કુમાર, સંરક્ષક, દધીચી દેહ દાન સમિતિ , શ્રી હર્ષ મલ્હોત્રા, પ્રમુખ, DDDS, શ્રી યશવંત દેશમુખ, સ્થાપક નિદેશક, સીવોટર ફાઉન્ડેશન ઓન ઓર્ગન/બોડી ડોનેશન ઈન ઈન્ડિયા ડૉ. સહજાનંદ, પ્રમુખ, ભારતીય તબીબી એસોસિએશન અને ડો. રજનીશ સહાય, નેશનલ ઓર્ગન એન્ડ ટીશ્યુ ટ્રાન્સપ્લાન્ટ ઓર્ગેનાઈઝેશન મીટીંગમાં ઉપસ્થિત રહ્યા હતા.
YP/GP/JD
(Visitor Counter : 106
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 203.49 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.81 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,03,49,85,225
|
|
બાકી ઉપલબ્ધ
|
|
2,81,83,220
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 203.49 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 2.81 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 117
પ્રધાનમંત્રીનું કાર્યાલય
પ્રધાનમંત્રીએ લોકોને ભાઈબીજની શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ ભાઈબીજના અવસરે લોકોને શુભકામનાઓ પાઠવી છે.
પ્રધાનમંત્રીએ કહ્યું, "ભાઈબીજના પવિત્ર પ્રસંગે આપ સૌને ખૂબ-ખૂબ શુભેચ્છાઓ."
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ ગુજરાતમાં મા ઉમિયા ધામ વિકાસ પ્રોજેક્ટના શિલાન્યાસ પ્રસંગે સંબોધન કર્યુ
ભક્તોએ આધ્યાત્મિક હેતુની સાથે સાથે સમાજ સેવાના હેતુ સાથે એન્ટરપ્રાઇઝમાં ભાગ લેવો જોઈએ"
લોકોને ઓર્ગેનિક ખેતી, નવી પાક પદ્ધતિ અપનાવવા માટે પ્રોત્સાહિત કર્યા
પ્રધાનમંત્રી શ્રી નરેન્દ્ર મોદીએ આજે વિડિયો કોન્ફરન્સિંગ દ્વારા ગુજરાતમાં ઉમિયા માતા ધામ મંદિર અને મંદિર પરિસરનો સમાવેશ કરતા મા ઉમિયા ધામ વિકાસ પ્રોજેક્ટના શિલાન્યાસ પ્રસંગે વાત કરી હતી. પ્રધાનમંત્રીએ કહ્યું કે આ પ્રોજેક્ટ ‘સબકા પ્રયાસ’ની કલ્પનાનું એક ઉત્તમ ઉદાહરણ છે, કારણ કે આ શુભ પ્રોજેક્ટ બધાના પ્રયત્નોથી પૂર્ણ થશે. તેમણે ભારપૂર્વક જણાવ્યું હતું કે ભક્તોએ આધ્યાત્મિક હેતુની સાથે સાથે સમાજ સેવાના હેતુ સાથે સાહસમાં ભાગ લેવો જોઈએ કારણ કે લોકોની સેવા કરવી એ સૌથી મોટી પૂજા છે.
પ્રધાનમંત્રીએ સભાને સંસ્થાના તમામ પાસાઓમાં કૌશલ્ય વિકાસના તત્વનો સમાવેશ કરવા જણાવ્યું હતું. “આપણા જૂના જમાનામાં, કુટુંબની રચના એવી રીતે થતી હતી કે જેથી કરીને કૌશલ્યને વારસા તરીકે આગામી પેઢી સુધી પહોંચાડી શકાય. હવે સામાજિક માળખું ઘણું બદલાઈ ગયું છે, તેથી આપણે તેના માટે જરૂરી મિકેનિઝમ ગોઠવીને આ કરવું પડશે”, તેમણે કહ્યું. શ્રી મોદીએ બેટી બચાવો બેટી પઢાવો અભિયાન દરમિયાન તેમની ઊંઝાની મુલાકાતને યાદ કરી. તે મુલાકાત દરમિયાન તેમણે ભારપૂર્વક જણાવ્યું હતું કે સ્ત્રી જન્મ દરમાં ભારે ઘટાડો એ એક કલંક છે. તેમણે પડકાર સ્વીકારવા બદલ લોકોનો આભાર માન્યો અને ધીમે ધીમે એવી પરિસ્થિતિ ઉભી થઈ રહી છે કે જ્યાં છોકરીઓની સંખ્યા લગભગ છોકરાઓની સમકક્ષ થઈ ગઈ છે. તેવી જ રીતે, તેમણે માઉમિયાના આશીર્વાદ અને પ્રદેશમાં પાણીની પરિસ્થિતિનો સામનો કરવા માટે ભક્તોની ભાગીદારીને યાદ કરી. તેમણે ટપક સિંચાઈ પદ્ધતિને મોટા પાયે અપનાવવા બદલ તેમનો આભાર માન્યો હતો.
પ્રધાનમંત્રીએ કહ્યું કે જો મા ઉમિયા આધ્યાત્મિક માર્ગદર્શક છે, તો આપણી ભૂમિ આપણું જીવન છે. તેમણે પ્રદેશમાં સોઈલ હેલ્થ કાર્ડ અપનાવવા અંગે સંતોષ વ્યક્ત કર્યો હતો. તેમણે ઉત્તર ગુજરાત પ્રદેશમાં લોકોને ઓર્ગેનિક ખેતી તરફ વળવા જણાવ્યું હતું. સજીવ ખેતીને ઝીરો બજેટ ફાર્મિંગ પણ કહી શકાય. “ઠીક છે, જો તમને મારી વિનંતી યોગ્ય લાગતી નથી, તો હું એક વિકલ્પ સૂચવીશ. જો તમારી પાસે 2 એકરની ખેતીની જમીન હોય, તો ઓછામાં ઓછી 1 એકરમાં જૈવિક ખેતી કરવાનો પ્રયાસ કરો અને બાકીના 1 એકરમાં, તે હંમેશની જેમ કરો. બીજા વર્ષ માટે પણ આ જ પ્રયાસ કરો. જો તમને તે ફાયદાકારક લાગતું હોય, તો તમે સમગ્ર 2 એકર માટે ઓર્ગેનિક ફાર્મિંગ પર જઈ કરી શકો છો. આનાથી ખર્ચમાં બચત થશે અને પરિણામે આપણી જમીનનો કાયાકલ્પ થશે", તેમણે વિનંતી કરી. તેમણે તેમને 16મી ડિસેમ્બરે ઓર્ગેનિક ફાર્મિંગ પરના કાર્યક્રમમાં ભાગ લેવા આમંત્રણ આપ્યું હતું. તેમણે તેમને નવી પાક પદ્ધતિ અને પાક અપનાવવા વિનંતી કરી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(